****

JŪRMALAS DOME

|  |
| --- |
| Jomas iela 1/5, Jūrmala, LV - 2015, tālrunis: 67093816, e-pasts: pasts@jurmala.lv, www.jurmala.lv |

**jaunatnes lietu konsultatīvās komisijas**

**SĒDES PROTOKOLS**

Jūrmalā

# **2023. gada 17. oktobris Nr. 1.1.-53/3**

Otrdiena

Jūrmalā, Mazā Nometņu ielā 1

# **Sēde sasaukta plkst. 15:00**

# **Sēde atklāta plkst. 15:00**

**Sēdi vada:**

Komisijas priekšsēdētāja Solvita Vigule

# **Sēdi protokolē:**

Attīstības pārvaldes Stratēģiskās plānošanas nodaļas Linda Pūdāne

Jaunatnes iniciatīvu centra jaunatnes darbiniece

**Sēdē piedalās komisijas locekļi:**

Jūrmalas domes deputāte Irēna Kausiniece

Labklājības pārvaldes Veselības aprūpes nodaļas Raimonda Dakša

sabiedrības veselības organizatore

Kultūras nodaļas vadītāja Agnese Miltiņa

Komunikācijas pārvaldes Mārketinga nodaļas vadītāja Zanda Riteniece

Attīstības pārvaldes Stratēģiskās plānošanas nodaļas Ieva Doniņa

Jaunatnes iniciatīvu centra jaunatnes lietu speciāliste

Attīstības pārvaldes Tūrisma un Ivita Salmane  
uzņēmējdarbības attīstības nodaļas eksperte

Jūrmalas Jauniešu domes priekšsēdētāja Estere Felicita Žukovska

Jūrmalas Jauniešu domes priekšsēdētāja vietnieks Luka Pēteris Blūms

**Papildus sēdē piedalās:**

Jūrmalas Jauniešu domes pārstāvis Kristers Zvīdris

Jūrmalas jauniešu iniciatīvu konkurss projekta īstenotāja Viviāna Kaļiņina

**Darba kārtība:**

1. Jūrmalas jauniešu projektu konkurss 2023
2. Jūrmalas Jauniešu domes ziņojums

**Solvita Vigule** uzrunā klātesošos un iepazīstina ar darba kārtību. Nevienam nav pretenziju pret darba kārtību.

1. Jūrmalas jauniešu projektu konkurss 2023

**Solvita Vigule** iepazīstina ar jauniešu iniciatīvu konkursa projektu norisi, pasākumiem, rezultātiem.

*Komentāri:*

**Luka Pēteris Blūms:** “Projekti tika veidoti par aktuālām tēmām, ko paši izvirzījām kā svarīgas, piemēram Mentālās veselības nedēļa, bija ļoti vērtīga”

**Ieva Doniņa:** “Jaunieši varēja izpaust savu radošumu, spēju īstenot ideju, iniciatīvu. Projektu nakts deva un idejas īstenošana deva iespēju mācīties rakstīt projektu pieteikumu”.

**Solvita Vigule:** “Ir vērtīgi, ka organizējam. Šī brīža pieredze rāda, ka labāk būtu izsludināt konkursu un veidot “Projektu nakts” pasākumu gada sākumā, jo šobrīd sanāk, ka ir pārāk ierobežots laiks, lai iniciatīvas realizētu.”

**Solvita Vigule** iepazīstina ar iniciatīvu projektu konkursa rādītājiem. Tika iesniegti 9 projekti, no tiem apstiprināti 8. Piešķirtais budžets ir nemainīgs, vienas iniciatīvas īstenošanai 200 EUR. No iesniegtajiem projektiem 2 ir no Jūrmalas Jauniešu domes, 4 no skolas pašpārvaldēm, kas rāda labu praksi sadarbībā ar skolām.

Viens projekts, kuram bija vislielākais punktu skaits un kurš tika atzīts par labāko, diemžēl tika noraidīts, jo iesniedzējs nebija sasniedzis 18 gadu vecumu, līdz ar to neatbilst nolikumam. Pirmo reizi radās situācija, kad likumiskais pārstāvis nevēlējās parakstīt vienošanos.

Par izmaiņām konkursa gaitā un īstenošanā. Pirmo reizi JIC komanda saskarās ar Doclogix birokrātisko sistēmu. Izstrādāts jauns nolikums, cits atbildīgais par konkursu, īstenošanā daudz kļūdu tāmēs, liels laika patēriņš uz EKK kodu sadalījumu

Izveidots jauns rīkojums par vērtēšanas darba grupu, jāmaina nolikum, jo mainījies atbildīgais.

*Komentāri:*

**Solvita Vigule:** “Jaunieši īstenojot projektus izdevumos nesasniedz pilnus pieejamos 200 EUR, rodas pārpalikums. Ko iesākt ar pārpalikumu? Vai veidot iekšējo konkursu JIC attīstībai?”

**Agnese Miltiņa:** “Jā, manuprāt ļoti laba doma, tikai to jāatrunā nolikumā.”

**Solvita Vigule:** “Katru vienošanos par līdzfinansējumu jāsaskaņo ar izpilddirektoru, kas aizņem daudz laika. Varbūt nolikumā paredzēt, ka šo vienošanos slēgt ar Attīstības pārvaldi?”

**Zanda Riteniece:** “Jāsaprot, kāpēc tā notiek, kāpēc tas aizņem lieku laiku.”

**Solvita Vigule** iepazīstina ar secinājumiem par projekta īstenošanu:

Nepieciešams nozīmēt vienu atbildīgo par projektu gaitu, kas seko līdz dokumentu apritei un palīdz dalībniekiem to īstenot.

Preču mainīgā cena projekta īstenošanas gaitā paņem daudz laika, jo jāveic tāmes grozījumi.

Jaunums – īstenošanas laikā bija jāveic cenu aptaujas, kas nebija ierasta prakse. Jauninājums, iesaku, ka iesniedzot projektu būtu jāiesniedz arī cenu aptauja.

**Agnese Miltiņa:** “Šo projektu mērķis ir redzēt kā tiek apgūta publiskā nauda.”

**Raimonda Dakša:** “Lai viss process ir caurskatāms un pārredzams.”

**Solvita Vigule:** “Izmaiņas ietekmējušas to, ka vairākiem projektiem tika pārcelti īstenošanas laiku, kavēta iemaksa uzņēmumiem. ”

**Agnese Miltiņa:** “Tā ir pašvaldības pieredze, 15 darba dienas. Lēns process.”

**Solvita Vigule** iezīmē galvenos secinājumus. JIC ir uzdevumus projektu izstrādes un īstenošanas laikā radīt atbalstošu vidi, atbalstīt jauniešus konsultatīvi.

Veiksmīga prakse - pēc projektu izvērtēšanas nosūtīti komentāri arī projekta izstrādātājiem, sniedzot atgriezenisko saiti.

**Estere Felicita Žukovska** prezentē īstenoto projektu “Mentālās veselības nedēļa”.

*Komentāri:*

**Estere Felicita Žukovska:** “Bija problēmas ar speciālistu atbalstu, uzrunāto personu. Nebijām pietiekoši pastrādājuši pie publicitātes, nebija daudz iesaistes. Grūtības saglabāt sākotnējo komandu. Iztrūka informācijas par to kas nepieciešams – piemēram parakstu lapa.”

**Solvita Vigule:** “Nepieciešams ar katru individuāli koordinēt, nepietiek izsūtīt nolikumu, e-pastu.”

**Raimonda Dakša:** “Projektu naktī pievienot pieredzes stāstus – kādas bija kļūdas, kādas mācības īstenotāji guvuši, kādi ir labākie termiņi kad.”

**Zanda Riteniece:** “Mentālās veselības nedēļas projekts parādīja jauniešu iesaisti pilsētas notikumos, pasākums tika iekļauts lielajā Veselības mēneša plānā, publikācijās. Laba sadarbība! ”

**Irēna Kausiniece:** “Skolu psihologi nepieciešami skolā, kā drošā vide.”

**Agnese Miltiņa:** “Jūrmalas muzejam notiek krāsu, mākslas terapija, to var aktualizēt jauniešiem”

**Viviāna Kaļiņina:** “Nepieciešams kaut kas, kur nav jāatklājas visiem vienaudžiem.”

**Irēna Kausiniece:** “Mentālās veselības nedēļā jāiekļauj vairāk dažādu aktivitāšu.”

**Agnese Miltiņa:** “Īstenojot projektus, aicinām izmantot pieejamos resursus pilsētā, apzināt, kurus var uzrunāt iesaistītes, kas jau pašvaldībā ir.”

**Irēna Kausiniece:** “Uzrunāt, tikties ar speciālistiem, konsultēties par projekta tēmu, ko iesaka.”

**Solvita Vigule:** “Mentālās veselības jautājums ir jauniešu domes fokusā.”

**Estere Felicita Žukovska** izklāsta Jauniešu domes aktivitātes, kas saistītas ar mentālās veselības tēmu, *BurnBox* aktivitāti

**Solvita Vigule:** “Vai vari padalīties, kā Tev likās projektu konkurss no organizatoriskās puses?”

**Estere Felicita Žukovska:** “Projektu nakts bija par vēlu, nebija visa informācija. Bija grūti nonākt pie idejas un to uzrakstīt īsā laikā.”

**Solvita Vigule:** “Mans priekšlikums ir izsludināt projektu konkursu ātrāk, rīkot projektu nakti ātrāk. Un noteikt termiņu īstenot projektus līdz vasarai.”

**Viviāna Kaļiņina** iepazīstina ar projektu “Ieskrienam vasarā”, ar mērķi atbalstīt jauniešus, dot iespēju uzstāties. Uz JIC terases tika izveidota skatuve, dota iespēja muzicēt, ar to aparatūru kas ir pieejama.

Projekts tika īstenots arī pagājušajā gadā. Šogad sarežģīta projekta realizēšana. Projekta pozīcijas bija ēdiens un balvas. Bija grūtības veikt cenu aptauju jau apstiprinātam projektam.

Tika mainīts datums projektam. Piedalījās 7 dalībnieki, mākslinieki un pasākums ilga 4 h. Nebija organizēti skatītāji, bet parkā cilvēki, pievērsa uzmanību. Atsaucība bija, projekts bija veiksmīgs, publiskā vietā, pieejams katram parka apmeklētājam.

*Komentāri:*

**Zanda Riteniece:** “Kā tika atlasīti dalībnieki?”

**Viviāna Kaļiņina:** “Caur sociālajiem tīkliem un personīgi uzrunājot.”

**Zanda Riteniece:** “Būtu jādomā par skolu iesaisti, uzrunāšanu.”

**Solvita Vigule:** “Veiksmīgs formāts, ēkas pielietošana, resursu izmantošana.”

**Viviāna Kaļiņina:** “Nestandarta vieta kur to veidot pasākumu padarīja to vēl interesantāku. Izaicinājums bija laikapstākļi. Mācīja neatkāpties un īstenojām, par ko ir gandarījums. Ļoti saliedēja iesaistītos cilvēkus.”

**Solvita Vigule:** “Vai 200 EUR vienam projektam ir pietiekami? Jūrmalai ir viens no zemākajiem jauniešu iniciatīvu finansējumiem Latvijā. Jaunieši, kādas ir jūsu idejas?

**Estere Felicita Žukovska:** “Vienam projektam pietiek ar 200 EUR, bet lielākam mērogam noteikti vajag vairāk. Tad arī rīko projektu pēc pieejamā.”

**Solvita Vigule:** “Vai finansējums neļautu pakāpties augstāk? Padarīt to lielāku?”

**Viviāna Kaļiņina:** “Jauniešiem kas uzsākuši projektu, mācās, varbūt arī nevajag. Atkarīgs no projekta apmēra.”

**Irēna Kausiniece:** “Ir būtiski, ka ir komisija, kas lemj kas nepieciešams. Palielināt JIC budžetu, būtu nepieciešams iegādāties aparatūru, rīkus, ko jaunieši var pielietot savos projektos.”

**Agnese Miltiņa:** “Jāpaskatās uz nolikuma mērķi - jauniešiem mācīties kā rakstīt, kā īstenot, kā atskaitīties.”

**Viviāna Kaļiņina:** “Jau divus gadus izmantoju JIC aparatūru. Domājot, ko es varu izdarīt ar to, kas mums ir. Mēs bijām informēti, kas ir pieejams, ka varam to izmantot.”

**Solvita Vigule:** “Ne velti mūsu nosaukums ir Jaunatnes iniciatīvu centrs - mēs vairāk informēsim par to kas mums ir un ko var izmantot. Labi ieteikumi veidojot jauno budžetu!”

1. Jūrmalas Jauniešu domes ziņojums

**Jauniešu drošība Jūrmalā**

**Luka Pēteris Blūms** un **Kristers Zvīdris** informē par pētījumu, mērķi, aptaujāto respondentu grupu, apkaimēm. Iepazīstināšana ar konkrētiem gadījumiem, kur jaunieši nejutušies droši. Vardarbības piemēri, situācijas. Iepazīstina ar respondentu komentāriem.

Respondentu risinājumi situācijas uzlabošanai: Policijas ekipāžu skaita palielināšana, kameru ieviešana, apgaismojuma izvietošana, sarunas ar psihologiem, bezpajumtnieku patversmes, ierobežot alkohola tirdzniecību.

*Komentāri:*

**Ivita Salmane:** “Situācijas apraksts, jaunietis filmē apreibušu vīrieti. Varbūt jāaktualizē jauniešu informēšanu, izglītošanu kā pasargāt sevi.”

**Irēna Kausiniece:** “ Iesaku aizsūtīt šo informāciju attiecīgajām iestādēm, izpilddirektoram.”

Izvirzīts priekšlikums iepazīstināt izpilddirektoru ar iegūtajiem pētījuma rezultātiem, pievienot izstrādāto anketu un pārrunātos situāciju aprakstus, kuros jaunieši jutušies apdraudēti.

**Solvita Vigule** noslēdz sēdi.

Sēde noslēgta plkst. 16.30

Sēdi vadīja S. Vigule

Sēdi protokolēja L. Pūdāne

2023.gada 17. oktobrī